Diari Oficial de la Generalitat Valenciana


Sumari del DOGV 2972, del 16-04-1997 (1997/6758)

ORDRE de 27 de març de 1997, de la Conselleria de Cultura, Educació i Ciència, per la qual es convoca concurs públic per a la concessió d'assignacions per despeses extraordinàries de funcionament i beques per a la realització de pràctiques formatives en empreses de països de la Unió Europea, per a alumnes de centres docents no universitaris, públics i privats concertats, de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2972

Data del DOGV
:   16-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6758


Data del document
:   27-03-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 27 de març de 1997, de la Conselleria de Cultura, Educació i Ciència, per la qual es convoca concurs públic per a la concessió d'assignacions per despeses extraordinàries de funcionament i beques per a la realització de pràctiques formatives en empreses de països de la Unió Europea, per a alumnes de centres docents no universitaris, públics i privats concertats, de la Comunitat Valenciana  
La realització de pràctiques formatives per alumnes de Formació Professional, en situacions de treball real, és hui en dia una part imprescindible del seu currículum educatiu i està considerada com un mecanisme eficaç perquè, entre altres objectius, l'alumne puga comprovar el nivell de la seua competència professional.  
Que alumnes de Formació Professional de la Comunitat Valenciana realitzen períodes de pràctiques formatives, en empreses de països de la Unió Europea, no sols reforçarà el seu currículum educatiu amb experiències enriquidores en entorns almenys "distints", sinó que, i és el fonamental, permetrà fomentar en ells aptituds per a adaptar-se als canvis econòmics, tecnològics i socials que la Unió Europea ens demana.  
Per tot això, i fent ús de les atribucions que em confereix l'article 35 de la Llei 5/1983, de 30 de desembre, de Govern Valencià   
ORDENE  
Primer. Convocatòria  
1. Convocar concurs per a la concessió d'assignacions per despeses extraordinàries de funcionament entre centres públics dependents de la Conselleria de Cultura, Educació i Ciència, que promoguen projectes per a la realització de pràctiques formatives en empreses de països de la Unió Europea.  
2. Convocar beques per a l'alumnat de centres privats concertats que realitzen pràctiques formatives en empreses de països de la Unió Europea, a través d'un projecte de realització promogut pel respectiu centre docent.  
3. Aprovar les bases per les quals es regirà la convocatòria, que s'inclouen en l'annex I a aquesta ordre, així com els models de sol·licituds que consten en els seus annexos II i III.  
Segon. Finançament  
1. L'import destinat a l'assignació per despeses extraordinàries de funcionament serà de 29.642.034 PTA, a càrrec del crèdit consignat al capítol II, del programa 421.30, del Pressupost de la Generalitat Valenciana per a 1997.  
2. La quantitat global màxima destinada a les beques serà de 5.000.000 PTA, a càrrec del crèdit existent en la línia pressupostària 401, del capítol IV, del programa 421.30, del Pressupost de la Generalitat Valenciana per a 1997.  
Tercer. Termini de resolució  
El termini màxim per a resoldre la convocatòria serà de tres mesos a comptar des de la publicació d'aquesta ordre al Diari Oficial de la Generalitat Valenciana.  
En cas de no dictar-se resolució expressa en el termini establert, les sol·licituds es consideraran desestimades, sense perjudici del que es dispose quan es dicte la resolució expressa.   
DISPOSICIONS FINALS  
Primera  
Es delega en el director general d'Ordenació i Innovació Educativa i Política Lingüística la facultat de concedir aquestes ajudes i beques, i se l'autoritza a dictar les resolucions que calga per al desplegament i l'execució d'aquesta ordre.  
Segona  
Aquesta ordre entrarà en vigor l'endemà de la publicació al Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-se, amb comunicació prèvia al conseller de Cultura, Educació i Ciència, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, d'acord amb el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa. Tot això sense perjudici del fet que se n'interpose qualsevol altre que es considere procedent.  
València, 27 de març de 1997  
El conseller de Cultura, Educació i Ciència,  
FRANCISCO CAMPS ORTIZ  
ANNEX I  
Bases de la convocatòria  
Primera  
Podran acollir-se a les assignacions per despeses extraordinàries de funcionament els centres públics dependents de la Conselleria de Cultura, Educació i Ciència que promoguen projectes per a la realització de pràctiques en països de la Unió Europea, d'alumnes que, en el moment de dur-se a terme, estiguen cursant algun dels estudis següent :  
- Cicles Formatius  
- Mòduls Professionals Experimentals  
- Últim curs de Formació Professional de Segon Grau  
- Últim curs d'especialització a les Escoles d'Arts Aplicades i Oficis Artístics o l'Escola de Ceràmica.  
Segona  
Podran ser becats els alumnes de centres privats concertats de la Comunitat Valenciana que formen part d'un projecte, presentat pel seu centre educatiu, per a realitzar pràctiques en un país de la Unió Europea.  
La consideració de centre privat concertat s'entendrà quan els alumnes que formen part del projecte estiguen matriculats en ensenyaments que estiguen concertats, o convinguts, amb la Conselleria de Cultura, Educació i Ciència.  
Els alumnes hauran d'estar cursant, en el moment de fer les pràctiques, algun dels estudis indicats en la base primera anterior.   
Tercera  
Els períodes de pràctiques no podran superar els 15 dies i hauran de programar-se, preferentment, en règim d'intercanvi amb un centre docent que tinga especialitats semblants.  
Els alumnes seran acompanyats durant el viatge i l'estada, almenys, per un professor del centre d'origen.  
Quarta  
El centre docent receptor establirà els concerts de col·laboració amb les empreses on es a realitzaran les pràctiques. El marc legal en el qual se desplegarà el procés serà l'establert per la corresponent administració educativa per a la formació en centres de treball.  
Cinquena  
Els participants en algun dels projectes quedaran coberts por una assegurança d'accidents i responsabilitat civil, amb pòlissa subscrita per la Conselleria de Cultura, Educació i Ciència.  
Sisena  
1. El termini de presentació de sol·licituds serà de 40 dies naturals a partir de l'endemà de la publicación d'aquesta ordre al Diari Oficial de la Generalitat Valenciana. Si el termini finalitza en dia inhàbil, o en dissabte, s'entendrà prorrogat fins el primer dia hàbil següent.  
2. El director o titular del centre que opte a la convocatòria haurà de presentar instància, segons el model de l'annex II d'aquesta ordre, en la Conselleria de Cultura, Educació i Ciència; Direcció General d'Ordenació i Innovació Educativa i Política Lingüística; Servei de Formació Professional; Av. Campanar, 32. 46318 València, a través de qualsevol dels mitjans establerts en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Setena  
La documentació que haurà d'acompanyar la sol·licitud inclourà, com a mínim, els aspectes següent:  
a) Projecte pedagògic que justifique les pràctiques formatives en un altre país de la Unió Europea, i que haurà d'incloure la programació detallada de les pràctiques a realitzar amb la seua seqüenciació.  
b) Previsió desglossada de despeses (viatges, estada, manutenció, etc...) en funció del nombre d'alumnes i de professors que efectuaran l'estada.  
Es considerarà un professor per cada grup de 10 alumnes, i són aconsellables grups entre 10 i 30 alumnes per projecte.  
c) Sol·licituds individualitzades, segons el model de l'annex II, de cada un dels alumnes inclosos en el projecte. Exclusivament per a centres privats concertats.  
d) Compromís formal d'acceptació per part del centre receptor, amb indicació de les empreses on s'efectuaran les pràctiques.  
e) Període previst de realització, explicitant el total de dies, inclosos els de viatge.  
f) Aprovació del Consell Escolar, indicant expressament que la realització no afecta la normal activitat del centre.  
Vuitena  
La valoració dels projectes es regirà pels apartats següents:  
a) Idoneïtat del projecte pedagògic, fins cinc punts.  
b) Adequació de les empreses al projecte, fins tres punts.  
c) Coordinació entre departaments, àrees o divisions, fins dos punts.  
Novena  
Els projectes seran estudiats i avaluats per una comissió de selecció constituïda pels membres següents:  
- President: el cap de l'Àrea d'Ordenació, Innovació i Formació Professional.  
- El cap del Servei de Formació Professional.  
- El cap de la Secció d'Iniciació Professional.  
- Un representant de la Inspecció Educativa, nomenat pel secretari general de la Conselleria de Cultura, Educació i Ciència.  
- Un tècnic de la Secció d'Iniciació Professional, que hi actuarà de secretari.  
Deu  
El president de la comissió de selecció comunicarà, a les direccions de tots els centres que hagen presentat projectes, el resultat provisional de la selecció, fent referència expressa als termes en què la comissió aprova o no la proposta. Les direccions dels centres docents disposaran de 8 dies hàbils, a partir de la dita comunicació, per a presentar davant la comissió la seua acceptació a la proposta i les al·legacions que s'estimen convenients a aquesta.  
La comissió de selecció, una vegada estudiades i avaluades les possibles al·legacions, elevarà proposta de resolució al director general d'Ordenació i Innovació Educativa i Política Lingüística.  
Vista la proposta de la comissió de selecció, el director general d'Ordenació i Innovació Educativa i Política Lingüística dictarà resolució, que serà comunicada a tots i cada un dels centres docents que van presentar sol·licitud.  
Onze  
1. El valor de l'ajuda concedida no serà superior al 75 % del cost de realització del projecte.  
2. Els centres públics dependents de la Conselleria de Cultura, Educació i Ciència rebran l'assignació en concepte de despesa extraordinària de funcionament, i hauran de justificar-la segons el que preveu l'Ordre de 2 de maig de 1991, de la Conselleria de Cultura, Educació i Ciència (DOGV de 9 de juliol), modificada per l'Ordre de 19 de febrer de 1993, de la Conselleria de Cultura, Educació i Ciència (DOGV de 16 d'abril).  
3. Amb l'autorització dels alumnes dels centres privats concertats, la beca que els correspondrà serà abonada a través del centre docent on estan matriculats, i una vegada que el titular d'aquest certifique que el projecte s'ha realitzat. Junt a aquest document s'adjuntaran les certificacions de les empreses on s'efectuaran les pràctiques, així com les factures de les despeses originades. Tota aquesta documentació s'haurà de presentar , davant la Direcció General d'Ordenació i Innovació Educativa i Política Lingüística, abans del 13 de desembre de 1997.  
Per a tenir dret a la percepció de la beca haurà d'acomplir-se, per part del beneficiari, el que estableix el Decret 108/1992, de 6 de juliol, del Govern Valecià, pel qual es regula la concessió de beques (DOGV de 16 de juliol).  
Dotze  
Una vegada acabades les pràctiques formatives, les direccions dels centres docents hauran de remetre a la Direcció General d'Ordenació i Innovació Educativa i Política Lingüística una memòria sobre el desenrotllament del projecte, incloent-hi una avaluació de l'experiència. Els titulars dels centres privats concertats hauran d'adjuntar també a la documentació anterior els justificants de pagament de les beques als alumnes beneficiaris.   
ANNEX II  
Model de sol·licitud  
... com a director del centre/ com a titular del centre... codi... localitat ... CP ... província ...  
Exposa:  
Que, convocades assignacions i beques per a la realització de pràctiques formatives en països de la Unió Europea, per Ordre de la Conselleria de Cultura, Educació i Ciència de data 27 de març de 1997, s'hi pesenta amb el projecte següent i a aquest efecte, adjunta la documentació següent:  
1. Projecte pedagògic.  
2. Memòria econòmica.  
3. Sol·licituds individualitzades (només per a centres privats concertats).  
4. Acceptació del centre receptor.  
5. Aprovació Consell Escolar.  
Per tot això,   
Sol·licita:  
Participar en la convocatòria esmentada, acceptant les bases que en l'Ordre s'expliciten.  
Signat: ...  
..., ... d ... de 1997.  
Direcció General d'Ordenació i Innovació Educativa  
i Política Lingüística  
CONSELLERIA DE CULTURA, EDUCACIÓ I CIÈNCIA. VALÈNCIA  
ANNEX III  
Cognoms i nom: ...  
amb DNI : ...  
matriculat al centre ...  
als ensenyaments d...  
SOL·LICITE beca per a la realització de pràctiques formatives a l'empresa: ..., ubicada a la localitat d ... (...)  
En virtut de l'Ordre de 27 de març de 1997, de la Conselleria de Cultura, Educació i Ciència, que convoca les esmentades beques, i autoritze que em siga abonada a través del centre educatiu.  
..., ... d ... de 1997.  
Signat: ...  
Alumne/a, pares o tutors (cas de ser menor d'edat)  
Direcció General d'Ordenació i Innovació Educativa  
i Política Lingüística  
CONSELLERIA DE CULTURA, EDUCACIÓ I CIÈNCIA. VALÈNCIA